Grunnlønn avhenger blant annet av faktorer som stilling, grad, tidligere arbeidserfaring, fagbrev og tilsvarende.
En spesialist (OR2) kan forvente en grunnlønn i overkant av 320 000,– brutto. I tillegg kommer økonomisk kompensasjon for øvelsesaktivitet og tjeneste utover normal arbeidstid. Avhengig av aktivitet og oppdrag, utgjør normalt sett reallønnen noe mer enn grunnlønnen. I 2019 hadde personell i Hæren gjennomsnittlig 30 øvingsdøgn, noe som utgjør et tillegg på omtrent 110 000,– brutto for en spesialist. Det understrekes at aktivitetsnivået vil variere fra år til år.
Forsvaret har i tillegg egen bonusordning som belønner personell som blir værende over tid. Mer informasjon om dette gis etter tilsetting.